钦定古今图书集成/明伦汇编/官常典/第763卷 > 杨文骢 孙临 吴易〈父承绪〉 沈自𬳶 沈
## 钦定古今图书集成/明伦汇编/官常典/第763卷 > 杨文骢 孙临 吴易〈父承绪〉 沈自𬳶 沈

自炳　、吴福之　、周瑞　、孙兆奎

按《明外史》本传：“文骢，字龙友，贵阳人。浙江参政，师孔
子，万历末，举于乡。崇祯时，官江宁知县。御史詹兆恒
劾其贪污，夺官候讯，事未竟。福王立于南京，文骢戚
马士英当国，起兵部主事，历员外郎、郎中，皆监军京
口。以金山踞大江中，控制南北，请筑城以资守御。从
之。文骢善书，有文藻，好交游，干士英者多缘以进，气”
焰赫然。其为人，豪侠自喜，颇推奖名士，士亦以此附
之。明年迁兵备副使，分巡常、镇二府，监大将郑鸿逵、
郑彩军。及江上警急，文骢驻金山，扼大江而守。五月
朔，擢右佥都御史，巡抚其地，兼督沿海诸军。文骢乃
还驻京口，合鸿逵等兵南岸相持。初九日，北岸军卒
乘雾潜济，南岸诸军悉溃，文骢走苏州。十三日，南京
失守，百官尽降。命鸿胪丞黄家鼒往苏州安抚。文骢
袭杀之，遂走处州。时唐王已自立于福州矣。初，唐王
在镇江时，与文骢交好，至是，文骢遣使奉表称贺。鸿
逵又数荐，乃拜兵部右侍郎兼右佥都御史，提督军
务，令图南京。加其子鼎卿左都督、太子太保。鼎卿，士
英甥也。士英遣迎福王，遇王于淮安。王贫窭甚，鼎卿
赒给之。王与定布衣交，以故宠鼎卿甚。及鼎卿上谒，
王以故人子遇之；奖其父子，拟以汉朝，大小耿然。其
父子以士英故，多为人诋諆。明年，衢州告急，诚意侯

公，桐城人，兵部侍郎晋之弟。文骢招入幕，奏为职方
主事，竟与同死。其时有吴易者，字日生，吴江人。生有
膂力，跅弛不羁。崇祯末成进士。福王时，谒史可法于
扬州。可法异其才，题授职方主事，为己监军。明年奉
檄征饷江南，未还而扬州失。已而吴江亦失。易走太
湖，与同邑举人孙兆奎、诸生沈自𬳶、自炳，武进吴福
之等谋举兵，旬日得千馀人，屯于长白荡，出没旁近
诸县，道路为梗。唐王闻之，授兵部右侍郎兼右佥都
御史，总督江南诸军。文骢奏易斩获多，进为兵部尚
书。鲁王亦授易兵部侍郎，封长兴伯。八月，易突被攻，
败走，父承绪、妻沈及女皆投水死，自𬳶、自炳、福之亦
死焉。兆奎被获，一军尽歼。明年，易乡人周瑞复聚众
长白荡，迎易入其营。八月，事泄，被获死之。福之，锺峦
子也。兆奎兵败时，虑易妻女被辱，视其死而后行，故
被获械至江宁，死之。